paragraph_text: Koeficijent prolaska topline U je količina topline koju građevni element gubi u 1 sekundi po m<sup>2</sup> površine kod razlike temperature od 1 K, izraženo u W/m<sup>2</sup>K. Koeficijent U je bitna karakteristika vanjskog elementa konstrukcije i igra veliku ulogu u analizi ukupnih toplinskih gubitaka (kWh/m<sup>2</sup>), a time i potrošnji energije za grijanje. Što je koeficijent prolaska topline manji, to je toplinska zaštita zgrade bolja. Toplinski otpor R izražava otpor materijala prolasku topline. Mjerna jedinica je m<sup>2</sup>K/W. To je suprotna vrijednost koeficijentu prolaska topline U.